ર૩ વિધાનસભામાં કોંગ્રેસના ત્રણ સભ્યોને એકથી ત્રણ વર્ષ માટે સસ્પેન્ડ કરવાનો મુદ્દો નિયમ વિરૂદ્ધ અને બંધારણીય અધિકારોના ઉલ્લંઘન સમાન હોવાનું જણાવતા વિરોધ પક્ષ કોંગ્રેસના નેતા પરેશ ધાનાણીએ વિધાનસભાના નિયમોથી ઉપરવટ જઈને સજા આપી શકાય નહીં તેમ જણાવી ઉમેર્યું હતું કે, નિયમ વિરૂદ્ધની સત્તાને જો ચલાવી લેવામાં આવે અને વિધાનસભાના નિયમોનો અનાદર કરવાનો અધિકાર અધ્યક્ષના પદને આપવામાં આવશે તો ભવિષ્યમાં એવું પણ બની શકે કે બહુમતીના જોરે સમગ્ર વિપક્ષને પાંચ વર્ષ સુધી ગૃહની કાર્યવાહીમાંથી દૂર રાખી વિપક્ષને દબાવવાનો હીન પ્રયાસ પણ થઈ શકે.